Foto’s: Soektog in Jukskei duur voortReddingspanne op die toneel by die Jukskeirivier waar 14 liggame al gevind is. Minstens 18 kerkgangers is tydens ŉ doopseremonie meegesleur. (Foto: NSRI) Die soektog na nog vermiste kerkgangers in die Jukskeirivier is Maandag voortgesit. Die Nasionale Seereddingsinstituut (NSRI) in Gauteng sê minstens 18 mense is dalk deur kitsoorstromings meegesleur. Robert Mulaudzi, woordvoerder vir die Johannesburgse nooddiens, het vroeër bevestig dat 14 liggame teen Sondag al uit die rivier gehaal is nadat kerkgangers tydens ŉ doopseremonie meegesleur is. Daar is aanvanklik vermoed dat 15 mense vermis word. Die doopbyeenkoms is langs die rivier in Bramley Park in Johannesburg gehou en is glo deur lidmate van verskeie kerke bygewoon. Reddingspanne op die toneel by die Jukskeirivier waar 14 liggame al gevind is. Minstens 18 kerkgangers is tydens ŉ doopseremonie meegesleur. (Foto: NSRI) Verskeie nood- en reddingspanne, waaronder die NSRI, die Johannesburgse nooddiens, Sandton se brandweerspan, plaaslike veiligheidstrukture en die polisie soek sedertdien onverpoos in en om die rivier na nog mense. Só verloop soektog Reddingspanne op die toneel by die Jukskeirivier waar 14 liggame al gevind is. Minstens 18 kerkgangers is tydens ŉ doopseremonie meegesleur. (Foto: NSRI) Volgens die NSRI is die liggaam van ŉ vrou Saterdag tydens ŉ aanvanklike soektog op ’n sandbank naby die Grayston-brug by Katherinestraat gevind. Nog ŉ vrou is lewend deur brand- en reddingspanne naby Arkwrightlaan gevind. Sy is in ŉ bestendige toestand na ŉ nabygeleë hospitaal geneem en vir hipotermie behandel. “Die NSRI is in kennis gestel dat nooddienste die liggaam van ŉ tiener gevind het en dat haar liggaam deur die provinsiale patologiediens weggeneem is. Reddingspanne op die toneel by die Jukskeirivier waar 14 liggame al gevind is. Minstens 18 kerkgangers is tydens ŉ doopseremonie meegesleur. (Foto: NSRI) “ŉ Fidelity-helikopter, met termobeeldsensors, het by die soektog aangesluit. Gedurende die nag (Saterdagaand) het kerkgroepe probeer vasstel wie van hul lidmate nog vermis is.” Sondag het NSRI-spanne van die Vaaldam, eMalahleni (Witbank) en Hartbeespoort ook by die soektog aangesluit. “Gedurende die soektog Sondag, in uitdagende omstandighede, is 12 liggame opgespoor en uit die water gehaal. Die liggaam van ŉ vrou is naby Witkoppenweg in Rivonia opgespoor, twee volwasse mans naby Kramerville in Sandton, ŉ jong seun en ŉ kleuterdogtertjie is naby Graystonweg en Katherinestraat gevind, ŉ jong meisie en drie vroue naby Morningside Manor, ŉ man naby Southweg in Rivonia, ŉ vrou naby Froomstraat in Atholl en nog ŉ vrou naby The Terraces in 12de Laan in Alexandra.” Volgens die NSRI kan die moontlikheid nie uitgesluit word dat een of meer gevalle dalk nie met die doopbyeenkoms verband hou nie. Dit kan afsonderlike voorvalle wees wat nie voorheen aangemeld is nie. Ondersoeke in dié verband duur voort. “Ons gedagte is by die gesinne van diegene wat nog vermis word en ons betuig medelye met die geliefdes van die oorledenes,” het die NSRI gesê.